Heitkoguste arvutus
Kõrsa turbatootmisala keskkonnakaitseloa nr T-KL/1033556 
juurde

Turbatootmisega kaasneb erinevate tööprotsesside käigus osakeste heitmeid. Turbatootmisega kaasnevate osakeste heitkoguste arvutamisel on lähtutud Estonian, Latvian & Lithuanian Environment OÜ poolt koostatud juhendmaterjalist „Turba tootmiselt osakeste heide välisõhku. Hindamismetoodika. Versioon 1“ (edaspidi ka turbametoodika), mis on koostatud 2025. aastal ja 06.03.2025. a kirjaga nr 6-3/24/20410-7 Keskkonnaameti poolt kinnitatud sobivaks.
Metoodika kohased eriheited turba tootmisel eralduvatele osakestele on toodud allolevas tabelis.
Tabel 1. Turbametoodika kohased turbatootmise etappide osakeste eriheited
	Protsess
	PMsum
	PM10
	PM2,5

	
	kg/ha

	Freesimine
	2,295
	1,5
	1,053

	Pööramine
	4,131
	2,7
	1,896

	Vaakumkogumine
	8,568
	5,6
	3,933



Lisaks eeltoodud tööprotsessidele on turbametoodikas leitud turba aunatamisel ja laadimisel kaasnevate osakeste eriheited vaadeldava tootmisala piirkonna ilmaandmetest lähtuvalt (esitatud järgnevalt).
Kõrsa turbatootmisalal turba kaevandamise põhimõtteline plokkskeem on esitatud alljärgnevalt.

1. Aastased heitkogused
Turbametoodikas on välja toodud erinevate tootmisetappide eriheited ehk kui palju osakesi eraldub iga tööprotsessiga pinnaühiku kohta (kg/ha). Tabelis 1 on toodud turbatootmisel teostatavate tööprotsesside peenosakeste (PM10) eriheited nendele tootmisetappidele, mida kavandatava tegevuse põhjal Kõrsa turbatootmisalal teostatakse. Tulenevalt turbatootmise iseärasustest ja tootmisala suurusest, on tootmisväljakuid modelleerimisel käsitletud pindheiteallikatena. Tootmisväljakud on üldjuhul kindlate mõõtmetega ristkülikukujulised alad, mis optimaalseks tootmiseks kraavitatakse tavapäraselt 20 m vahedega. Kõrsa tootmisalale on paigutatud kolm pindheiteallikat, tähistusega K_1 kuni K_3.
Üheks arvutuse alusparameetriks on ka tootmisefektiivsus, mis näitab ära toodetava turbatoodangu koguse pinnaühiku kohta. Tootmisefektiivsus sõltub turba omadustest, tööprotsessidest, keskkonnatingimustest, turunõudlusest ja kujuneb välja ka varasema praktika põhjal konkreetsel tootmisalal, mistõttu pärineb see info arendajalt. Taotletava Kõrsa turbatootmisala puhul on arendaja info põhjal tootmisefektiivsuseks arvestatud 500 m3/ha. Eriheite ja tootmisefektiivsuse jagatise põhjal on saadud Kõrsa tootmisala spetsiifilised eriheited. Aunatamisel ja laadimisel on arvestatud Pärnu RJ viimase täis-kalendriaasta keskmist tuule kiirust 3,66 m/s ja turbametoodikas toodud materjali niiskussisaldusi (40 % aunatamisel ja 55 % laadimisel)
Tabel 2. Taotletava Kõrsa tootmisala turbatootmise etappide eriheited
	Protsess
	PMsum
	PM10
	PM2,5

	
	kg/m3

	Freesimine
	0,0046
	0,0030
	0,0021

	Pööramine
	0,0083
	0,0054
	0,0038

	Vaakumkogumine
	0,0171
	0,0112
	0,0079

	
	kg/m3

	Aunatamine
	0,0041
	0,0014
	0,0002

	Laadimine
	0,0026
	0,0009
	0,0001



Saasteaine aastase heitkoguse leidmiseks ja toodetava koguse teisendamiseks 
massiühikutelt (t) mahuühikutele (m3) kasutati keskkonnaloa taotluse seletuskirjas toodud erikaalusid (vähelagunenud turbal 0,119-0,132 t/m3 ja hästilagunenud turbal 0,212 t/m3), Kõrsa tootmisalal taotletavaid vähelagunenud ja hästilagunenud turbavaru mahtusid ning taotletavat aastast kaevandamiskogust 7 000 t ehk ~49 950 m3.
Võttes aluseks tabelis 2 toodud eriheited, arvutati osakeste heitkogused toodetava turbaühiku kohta taotletaval alal (tabel 3). Kõrsa tootmisalal kaevandatakse freesturvast, mida kogutakse vaakumkogujatega. Vaakumkogujad on varustatud tsüklonitega, seega võeti heitkoguste arvutamisel arvesse tsüklonite õhuheitmete vähendamise efektiivsust 70 %, mis turbametoodika kohaselt täpsemate andmete puudumisel rakendub summaarsetele osakestele ja teiste osakeste fraktsioonid on sellega võrdustatud.
Tabel 3. Kõrsa turbatootmisalal toimuvate tööprotsessidega eeldatavalt kaasnevad aastased osakeste heitkogused
	Protsess
	Töödeldav kogus
	PMsum
	PM10
	PM2,5

	
	m3/a
	t/a

	Freesimine
	49 950
	0,229
	0,150
	0,105

	Pööramine
	
	0,413
	0,270
	0,189

	Vaakumkogumine
	
	0,257
	0,257
	0,257

	Aunatamine
	
	0,207
	0,072
	0,011

	Laadimine
	
	0,132
	0,046
	0,007

	Kokku
	1,237
	0,795
	0,569



2. Hetkelised heitkogused
Hetkeliste heitkoguste leidmiseks tuleb leida heide ajas ja pinnaühiku kohta, mille tarbeks on vajalik teada tootmisväljakute pindala ja selle töötlemiseks kuluvat aega. Tootmisväljakutelt toimub turba kogumine traktoritega, mille külge haagitakse vaakumkogujad. Alljärgnevas tabelis 4 on toodud arendajalt saanud lähteinformatsioon erinevatele turba tootmisetappidele, mida koos eelnevalt toodud eriheidetega (tabel 1) on kasutatud hetkeliste heitkoguste leidmiseks. Seejuures on arvesse võetud kohapealseid tööprotsesside parameetreid ning vaakumkogujate puhul tsüklonite 70 % püüdeefektiivsust, mille puhul on turbametoodika kohaselt teiste osakeste fraktsioonide heitmed sellega võrdsustatud.
Tabel 4. Taotletaval Kõrsa turbatootmisalal turbatootmise etappide hetkelised heitkogused
	[bookmark: tabel_6_6_2]Protsess
	Tööorgani laius
	Masina 
liikumiskiirus
	PMsum
	PM10
	PM2,5

	
	m
	km/h
	g/s

	Freesimine
	10
	10
	6,375
	4,167
	2,926

	Pööramine
	20
	10
	22,950
	15,000
	10,534

	Vaakumkogumine
	5
	8
	2,856
	2,856
	2,856




3. Kokkuvõte
Kõrsa turbatootmisalal tööprotsesside käigus eeldatavalt tekkivad saasteainete aastased heitkogused on toodud tabelis 5. Kavandataval tegevusel ei kasutata keskkonnaministri 14.12.2016 määruses nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ nimetatud põletusseadmeid, mille soojussisendile vastav nimisoojusvõimsus kütuse põlemisel on 1 MWth või suurem.
Tabel 5. Taotletaval Kõrsa turbatootmisalal eeldatavalt tegevuse käigus tekkivad saasteainete aastased heitkogused
	Saasteaine
	Heitkogus, t/a
	Künniskogus, t/a[footnoteRef:1] [1:  Keskkonnaministri 14.12.2016 määrus nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ lisa.] 


	Osakesed summaarselt (PMsum)
sh peenosakesed (PM10)
sh eriti peened osakesed (PM2,5)
	1,237
0,795
0,569
	1



Arvutuste kohaselt ületavad tegevusel tekkivate osakeste kogused eelviidatud määruse lisas toodud künniskogust.

